Chavismo

E konhunto di polítika públiko i reformanan institushonal implementá bou di chavismo, tanto na nivel gubernamental komo den e base sosial, ta konosi komo e Revolushon Bolivariano. E proseso aki ta forma parti di un patronchi mas amplio di transformashon polítiko den Latinoamérika, konosi na spaño komo e Marea Rosa (birada pa robes), un periodo den kual varios gobièrnu iskierdista a yega na poder den region.

Chavismo a dominá e esenario politiko venezolano durante e presidensia di Hugo Chávez (1999–2013) y Nicolás Maduro (2013-2026), su susesor polítiko.

Bou di e gobièrnu di Nicolás Maduro, chavismo a hunga un rol sentral den e polarisashon polítiko di Venezuela, karakterisá pa un konflicto prolongá entre e partidario di gobièrnu i oposishon. Den e konteksto aki, e término "madurismo" ta usá frekuentemente pa referí spesifikamente na e fase di chavismo asosiá ku e liderazgo di Maduro, ounke e presidente mes a rechasá e denominashon aki.

 Krítika i kontroversia 
Chavismo a generá krítika nashonal i internashonal, prinsipalmente bou di gobièrnu di Nicolás Maduro. Organisacionnan internashonal di derechi humano i analistanan polítiko a señalá un debilitashon di institushonnan demokrátiko, konsentrashon di poder den  órganonan ehekutivo i restrikshonnan riba oposishon polítiko.Venezuela: Political Persecution a Year After Elections, hrw.org (28 di yüli 2025) Tambe a reportá presion riba medionan di komunikashon independiente i restrikshon di libertat di expresion.Venezuela, Reporters without BordersVenezuela: Press freedom is urgent to guarantee the right to reliable information about the crisis, Reporters Without Borders (7 di yanüari 2026) 
Den plano ekonómiko, kritikonan ta atribuí e krisis profundo di Venezuela, marká pa hiperinflashon, eskases di produktonan básiko i emigrashon masivo, parsialmente na polítikanan i kontrol estatal implementá bou di chavismo.Venezuela, IMF E gobièrnu venezolano, sinembargo, ta argumentá ku sankshonnan internashonal i presion eksterno ta e kousa prinsipal di e deterioro ekonómiko.

Diverso informe di Nashonnan Uni i organisashonnan no-gubernamental (NGO) internashonal a dokumentá violashonnan di derechi humano, inkluyendo detenshon arbitrario i uso eksesivo di forsa pa organismonan di seguridat.Amnesty International raises human rights concerns following US’s military action in Venezuela, Amnesty International (3 di yanüari 2026)

 Mira tambe 
 Intervencion militar di Estado Unido na Venezuela 2026

Kategoria:Venezuela